লেইলা ফোরৌহার
লেইলা ফোরৌহার (ফার্সি: لیلا فروهر, Leylâ Foruhar; জন্ম: ২৩ ফেব্রুয়ারি ১৯৫৮) একজন ইরানি পপ এবং ধ্রপদী গায়ক এবং অভিনেত্রী। শিশু শিল্পী হিসাবে তিন বছর বয়সে তিনি অভিনয় শুরু করেছিলেন। তিনি ইরানি সমাজের অন্যতম সফল নারী শিল্পী হিসাবে বিবেচিত। ইরানে ইসলামি বিপ্লবের পরে ১৯৮৪ সালে তিনি তুরস্কে, এরপর প্যারিসে দেশান্তরিত হবার পর ১৯৮৮ সালে মার্কিন যুক্তরাষ্ট্রের লস অ্যাঞ্জেলেসে অভিবাসিত হন। লেইলার গান মধ্যপ্রাচ্যের দেশসমূহের পাশাপাশি আফগানিস্তান, তাজিকিস্তান, কুর্দিস্তান, ইরাক, আর্মেনিয়া এবং মার্কিন যুক্তরাষ্ট্রে জনপ্রিয়। তিনি ২০টিরও অধিক অ্যালবাম প্রকাশ করেছেন।